CELEX: 22005D0712
Language: fi
Date: 2005-10-04 00:00:00
Title: 2005/712/EY: Yhteistä passitusta käsittelevän EY:n ja EFTA:n sekakomitean päätös N:o 5/2005, tehty 4 päivänä lokakuuta 2005, Romanian kutsumisesta liittymään 20 päivänä toukokuuta 1987 tehtyyn yhteistä passitusmenettelyä koskevaan yleissopimukseen

14.10.2005   
            
            
               FI
            
            
               Euroopan unionin virallinen lehti
            
            
               L 269/46
            
         
      YHTEISTÄ PASSITUSTA KÄSITTELEVÄN EY:N JA EFTA:N SEKAKOMITEAN PÄÄTÖS N:o 5/2005,
   tehty 4 päivänä lokakuuta 2005,
   Romanian kutsumisesta liittymään 20 päivänä toukokuuta 1987 tehtyyn yhteistä passitusmenettelyä koskevaan yleissopimukseen
   (2005/712/EY)
   SEKAKOMITEA, joka
   ottaa huomioon 20 päivänä toukokuuta 1987 tehdyn yhteistä passitusmenettelyä koskevan yleissopimuksen (1), jäljempänä ’yleissopimus’, ja erityisesti sen 15 artiklan 3 kohdan e alakohdan,
   sekä katsoo seuraavaa:
   
               (1)
            
            
               Romanian kanssa käytävän kaupan edistäminen helpottuisi yksinkertaistamalla kyseisen maan sekä Euroopan yhteisön, Islannin tasavallan, Norjan kuningaskunnan ja Sveitsin valaliiton välisessä tavarakaupassa sovellettavia muodollisuuksia.
            
         
               (2)
            
            
               Yksinkertaistamisen toteuttamiseksi olisi Romania kutsuttava liittymään yleissopimukseen,
            
         ON PÄÄTTÄNYT SEURAAVAA:
   1 artikla
   Romania kutsutaan yleissopimuksen 15 a artiklan mukaisesti tähän päätökseen liitetyllä Euroopan unionin neuvoston ja Romanian välisellä kirjeenvaihdolla liittymään mainitun yleissopimuksen sopimuspuoleksi 1 päivästä tammikuuta 2006 alkaen.
   2 artikla
   Tämä päätös tulee voimaan päivänä, jona se tehdään.
   
      Tehty Baselissa 4 päivänä lokakuuta 2005.
      
         
            Sekakomitean puolesta
         
         
            Puheenjohtaja
         
         Rudolf DIETRICH
         
      
   
   
      (1)  EYVL L 226, 13.8.1987, s. 2. Yleissopimus sellaisena kuin se on viimeksi muutettuna EY:n ja EFTA:n sekakomitean päätöksellä N:o 4/2005 (EUVL L 225, 31.8.2005, s. 29).
   
      Arvoisa Herra,
      Minulla on kunnia ilmoittaa Teille yhteistä passitusta käsittelevän EY:n ja EFTA:n sekakomitean 4 päivänä lokakuuta 2005 tekemästä päätöksestä N:o 5/2005 Romanian kutsumisesta liittymään 20 päivänä toukokuuta 1987 tehtyyn yhteistä passitusmenettelyä koskevaan yleissopimukseen.
      Romanian liittyminen yleissopimukseen voidaan saattaa voimaan tallettamalla liittymisasiakirja ja Romanian viralliselle kielelle käännetty yleissopimus Euroopan unionin neuvoston pääsihteeristöön yleissopimuksen 15 a artiklan mukaisesti.
      Vastaanottakaa, Arvoisa Herra, korkeimman kunnioitukseni vakuutus.
      
         
            Pääsihteeri
         
         
            Euroopan unionin neuvoston pääsihteeristö
         
      
      Romania, joka
      panee merkille yhteistä passitusta käsittelevän EY:n ja EFTA:n sekakomitean 4 päivänä lokakuuta 2005 tekemän päätöksen N:o 5/2005 Romanian kutsumisesta liittymään 20 päivänä toukokuuta 1987 tehtyyn yhteistä passitusmenettelyä koskevaan yleissopimukseen,
      haluaa liittyä yleissopimuksen sopimuspuoleksi,
      TÄTEN
      liittyy yleissopimukseen,
      liittää tähän asiakirjaan yleissopimuksen Romanian viralliselle kielelle käännettynä,
      ilmoittaa hyväksyvänsä kaikki ne suositukset, jotka EY:n ja EFTA:n sekakomitea antaa, ja kaikki ne päätökset, jotka se tekee 4 päivän lokakuuta 2005 ja sen päivän välisenä ajanjaksona, jona Romanian liittyminen yleissopimukseen tulee voimaan yleissopimuksen 15 a artiklan mukaisesti.
      Tehty …
      
         
            Romanian puolesta